**Асноўныя задачы і функцыі фінансавага ўпраўлення**

**Віцебскага гарадскога выканаўчага камітэта.**

Асноўнымі задачамі фінансавага ўпраўлення з'яўляюцца:

эфектыўнае правядзенне бюджэтна-фінансавай і падатковай палітыкі, ажыццяўленне рэгулявання і кіравання ў фінансавай сферы дзейнасці, каардынацыя дзейнасці ў гэтай сферы органаў мясцовага кіравання і самакіравання горада Віцебска (далей - горад);

распрацоўка ў межах сваёй кампетэнцыі прапаноў па забеспячэнні росту фінансавых рэсурсаў;

ажыццяўленне на тэрыторыі горада кантролю за выкананнем бюджэтнага заканадаўства на стадыі складання, разгляду, зацвярджэння і выканання бюджэту горада, а таксама заканадаўства Рэспублікі Беларусь, які прадугледжвае выкарыстанне бюджэтных сродкаў;

кантроль за выкананнем фінансавых інтарэсаў горада.

Фінансавае ўпраўленне ў адпаведнасці з ускладзенымі на яго задачамі:

удзельнічае ў распрацоўцы і рэалізацыі прагнозаў сацыяльна-эканамічнага развіцця горада, бюджэтных праграм і мерапрыемстваў;

арганізуе работу па складанні праекта бюджэту горада, вызначае парадак і тэрміны прадстаўлення ўпраўленнямі і аддзеламі гарвыканкама, адміністрацыямі раёнаў горада, арганізацыямі неабходных прагнозных разлікаў па даходах і расходах для складання праекта бюджэту горада, складае праект бюджэту горада, распрацоўвае рашэнне аб бюджэце горада на чарговы год і уносіць яго на разгляд гарвыканкама;

у межах сваёй кампетэнцыі арганізуе выкананне бюджэту горада, забяспечвае паступленне ўсіх прадугледжаных даходаў і расходаванне бюджэтных сродкаў у адпаведнасці з іх мэтавым прызначэннем;

удзельнічае ў распрацоўцы прапаноў па ўвядзенні мясцовых падаткаў і збораў, а таксама па метадалогіі іх прымянення;

аналізуе ход выканання бюджэту горада;

уносіць прапановы па ўзмацненні кантролю ў расходаванні дзяржаўных сродкаў у ходзе выканання бюджэту горада;

складае справаздачу аб выкананні бюджэту горада за мінулы фінансавы год і прадстаўляе яго на разгляд у гарвыканкам і зацвярджэнне гарадскога Савета дэпутатаў;

забяспечвае складанне зводнай перыядычнай і гадавой справаздачнасці аб выкананні бюджэту горада і прадстаўляе яе ў галоўнае фінансавае ўпраўленне аблвыканкама ва ўстаноўленыя тэрміны;

разглядае ў межах сваёй кампетэнцыі ў парадку, устаноўленым заканадаўствам, звароты (прапановы, заявы, скаргі) грамадзян, у тым ліку індывідуальных прадпрымальнікаў і юрыдычных асоб, забяспечвае ў адпаведнасці з кампетэнцыяй фінансавага ўпраўлення ажыццяўленне адміністрацыйных працэдур.